வலம்புரி ஜானுக்கு எதிரான விஷயங்கள் ஒவ்வொன்றாக நடக்க ஆரம்பித்தன. முரசொலியில் வந்த கட்டுரையில், ஜெயலலிதாவின் கார் கதவை போலீஸ் அதிகாரிகள் திறந்து விடுகிறார்கள் எனச் சொல்லி, ‘ஜெயலலிதாவுக்கு உடல்நிலை சரியில்லை’ என எழுதியிருந்தார்கள். அதற்கு வலு சேர்க்கும் வகையில், ஜெயலலிதா அமெரிக்கா செல்ல முயன்றதை கட்டுரையில் குறிப்பிட்டிருந்தார்கள். இதுபற்றி விரிவாக முந்தைய அத்தியாயங்களில் பார்த்தோம்.